Ці трэба казаць, што сустрэча з мастаком і педагогам (Юрый Хілько вядомы і як аўтар некалькіх вучэбных дапаможнікаў па выяўленчым мастацтве) была для светлагорцаў вельмі жаданай? Спадзяюся, і ён адчуў усю шчырасць іх удзячнасці. На жаль, да нас не змог прыехаць Глеб Отчык, цыкл пейзажных твораў якога, напісаных у час сумеснай з Юрыем Хілько творчай камандзіроўкі ў Кітай, таксама экспануецца ў галерэі. Але яны патрабуюць асобнай размовы.